Выхаванцы Клімовічаў — гэта цудоўныя хлопцы і дзяўчаты, якія з лёгкасцю могуць размаўляць на самыя розныя тэмы. “Белая рысь” не толькі ўзбагачае іх веды, але і выхоўвае, вучыць быць разважлівымі. А сутнасць клуба — у трох запаведзях, з якіх і пачынаецца знаёмства дзяцей з яго дзейнасцю. Першая з іх гаворыць: “Нам не патрэбны разумныя. Нам патрэбны кемлівыя”. Другая: “Ніхто сілай у клуб не цягне. Ніхто сілай з клуба не гоніць. Ніхто сілай у клубе не трымае”. І, нарэшце, трэцяя запаведзь вучыць так: “Умей маўчаць, слухаць, гаварыць”.